Број: 1889/24   
Датум: 26.12.2024. године

У складу са чланом 53. Закона о јавним набавкама („Службени гласник БиХ“, број: 39/14, 59/22 и 50/24) и чланом 3. Упутства за припрему модела тендерске документације и понуда („Службени гласник БиХ“, број: 90/14 и 20/15), утврђује се сљедећа:

**ТЕНДЕРСКА ДОКУМЕНТАЦИЈА**

**НАБАВКА И ИСПОРУКА НОВОГОДИШЊЕ ДЕКОРАЦИЈЕ**

**КОНКУРЕНТСКИ ЗАХТЈЕВ ЗА ДОСТАВЉАЊЕ ПОНУДА**

Децембар, 2024. године

|  |  |
| --- | --- |
| **САДРЖАЈ** | |
| **ОПШТИ ПОДАЦИ** | **Редни бр. стр.** |
| 1. Подаци о уговорном органу и особи за контакт | 3 |
| 2. Сукоб интереса (подаци о привредним субјектима ) | 3 |
| 3. Редни број предмета набавке | 3 |
| 4. Подаци о поступку јавне набавке | 3 |
| **ПОДАЦИ О ПРЕДМЕТУ НАБАВКЕ** | |
| 5. Опис предмета набавке | 4 |
| 6. Количина предмета набавке | 4 |
| 7. Мјесто и рок испоруке робе | 4 |
| **УСЛОВИ ЗА КВАЛИФИКАЦИЈУ** | |
| 8.Услови за квалификацију у смислу личне способности и докази | 4 - 5 |
| 9. Остали услови за квалификацију у сврху доказивања способности понуђача и докази | 5 - 6 |
| 10. Група понуђача | 6 - 7 |
| **ЗАХТЈЕВИ У ВЕЗИ СА ДОСТАВЉАЊЕМ ПОНУДЕ** | |
| 11. Припрема понуде | 7 |
| 12. Садржај понуде | 8 |
| 13. Гаранција за озбиљност понуде | 8 |
| 14. Начин достављања понуде | 8 |
| 15. Цијена понуде | 9 |
| 16. Информација о тендерској документацији | 9 |
| 17. Повјерљивост | 10 |
| 18. Мјесто, датум и вријеме пријема и отварања понуде | 10 - 11 |
| 19. Период важења понуде | 11 |
| **ОЦЈЕНА ПОНУДА И ОКОНЧАЊЕ ПОСТУПКА** | |
| 20. Критериј за додјелу уговора и цијена | 11 |
| 21. Преференцијални третман домаћег | 11 |
| 22. Појашњење понуде | 11 |
| 23. Неприродно ниске понуде | 12 |
| 24. Исправка рачунских грешака | 12 |
| 25. Е-аукција | 12 |
| 26. Доношење одлуке о исходу поступка јавне набавке | 13 |
| 27. Заштита права понуђача | 13 |
| 28. Закључење уговора, подуговарање и гаранције | 13 - 14 |
| **АНЕКСИ И ПРИЛОЗИ** | |
| АНЕКС 1 - Обавјештење о набавци (у прилогу тендерске документације) |  |
| АНЕКС 2 - Образац за понуду, изјава о прихватању услова тендера |  |
| АНЕКС 3 - Образац за цијену понуде робе |  |
| АНЕКС 4 - Изјава понуђача о личној способности |  |
| АНЕКС 5 - Изјава понуђача о економској и финансијској способности |  |
| АНЕКС 6 - Изјава понуђача о техничкој и професионалној способности |  |
| АНЕКС 7 - Изјава понуђача за члан 52. Закона |  |
| АНЕКС 8 - Изјава о подуговарању |  |
| АНЕКС 9 - Образац за повјерљиве информације |  |
| АНЕКС 10 - Нацрт уговора |  |

**1. П****одаци о уговорном органу**

Уговорни орган: ЈУ „Туристичка организација Града Источно Сарајево“

Адреса: Стјепана Лучића бб, 71 420 Пале

Идентификациони број: 4400570560002

Детаљна адреса за коресподенцију: Стјепана Лучића бб, 71 420 Пале

Телефон: 057/201-280, 057/223-947

Веб страница: www.istocnosarajevo.travel.

**2. Подаци о особи задуженој за комуникацију**

2.1. Контакт особа: Маја Јанковић

Телефон: 057/201-280

Факс: 057/223-947

e-mail: [nabavke@istocnosarajevo.travel](mailto:nabavke@istocnosarajevo.travel)

2.2. Цјелокупна комуникација и размјена информација (кореспонденција) између уговорног органа и понуђача треба се водити искључиво у писаној форми, на начин да се иста доставља поштом/факсом/мејлом или лично на адресу назначену у ТД. Лице које је у име уговорног органа, овлаштено да води комуникацију са понуђачима као под 2.1.

Све информације у вези са овим поступком јавне набавке (преузимање ТД, захтјеви за појашњењем и све остале информације) понуђачи могу добити искључиво од надлежне контакт особе односно путем система “Е - набавке” - Портал [www.ejn.gov.ba](http://www.ejn.gov.ba).

**3. Попис привредних субјеката са којима је уговорни орган у сукобу интереса**

Нема привредних субјеката са којим је уговорни орган у сукобу интереса по основу члана 52. став Закона о јавним набавкама. Уговорни орган може закључивати уговоре са свим привредним субјектима.

**4. Редни број набавке**

Референтни број из Плана набавки за 2024. годину: Робе/редни број: 7.

Претходно информационо обавјештење: није објављено.

**5. Подаци о поступку јавне набавке**

5.1. Врста поступка јавне набавке: конкурентски захтјев за достављање понуда,

5.2. Процијењена вриједност јавне набавке: 17.070,00 КМ без ПДВ-а,

5.3. Врста уговора: уговор о јавној набавци роба,   
5.4. Критериј за додјелу уговора: најнижа цијена,   
5.5. Није предвиђено закључивање оквирног споразума,

5.6. Е-аукција: да.

**6. Подаци о предмету набавке**

6.1. Предмет овог поступка је набавка и испорука новогодишње декорације.

6.2. Детаљан опис, јединице мјере и количина предмета набавке дати су у Анексу 3 – Образац за цијену понуде.

**7. Опис предмета набавке**

7.1. Предмет јавне набавке је новогодишња декорација, што подразумијева различите лед декоративне производе за вањско украшавање и декорацију.

7.2. Главни ЦПВ код: (39298900-6) – Различити производи за декорацију.

7.3. Подјела на лотове: не.

**8. Количина предмета набавке**

8.1. Количина предмета набавке исказана у овој документацији је тачна количина предмета набавке, детаљно назначена у Обрасцу за цијену понуде - Анекс 3.

**9. Мјесто испоруке робе**

9.1. Мјесто испоруке робе и монтажа исте је општина Пале. Уговорни орган је дужан обезбиједити лице за сарадњу и комуникацију са изабраним понуђачем, са циљем размјене потребних информација о тачним локацијама на којима ће се вршити монтажа декорације.

**10. Рок испоруке робе и услови плаћања**

10.1. Рок за испоруку робе је највише 7 (седам) дана од дана закључења уговора.   
10.2. Плаћања се врши у законском року од 30 (тридесет) дана од дана потписивања Записника о примопредаји робе и пријема исправне фактуре.

**11. Услови за квалификацију**

**11. 1. Лична способност понуђача**

11.1.1.У складу са чланом 45. Закона, понуда ће бити одбијена ако је понуђач:

а) у кривичном поступку осуђен правноснажном пресудом за кривична дјела организованог криминала, корупцију, превару или прање новца, у складу са важећим прописима у Босни и Херцеговини или у земљи у којој је регистрован;

б) под стечајем или је предмет стечајног поступка, осим у случају постојања важеће одлуке о потврди стечајног плана или је предмет поступка ликвидације, односно у поступку обустављања пословне дјелатности, у складу са важећим прописима у Босни и Херцеговини или у земљи у којој је регистрован;

ц) није испунио обавезе у вези с плаћањем пензионог и инвалидског осигурања и здравственог осигурања, у складу са важећим прописима у Босни и Херцеговини или у земљи у којој је регистрован;

д) није испунио обавезе у вези с плаћањем директних и индиректних пореза у складу са важећим прописима у Босни и Херцеговини или у земљи у којој је регистрован;

11.1.2.У сврху испуњавања услова из претходне тачке понуђачи требају доставити:

Изјаву овјерену код органа надлежног за овјеру докумената, да се на њих не односе случајеви дефинисани тачком 11.1.1 од а) до д) тендерске документације. Изјава се доставља у форми утврђеној Анексом 5. ове тендерске документације.

11.1.3. Понуђач којем буде додијељен уговор обавезан је да достави сљедеће документе којима ће потврдити вјеродостојност дате изјаве из тачке 11.1.2:   
а) Увјерење издато од Суда БиХ и увјерење надлежног суда у сједишту уговорног органа, којима доказује да му у кривичном поступку није изречена правноснажна пресуда којом је осуђен за сва кривична дјела из члана 45. став (1) тачка а) Закона, односно да у кривичном поступку није изречена правноснажна пресуда којом је осуђен за кривично дјело учешћа у криминалној организацији, за корупцију, превару или прање новца;   
б) Увјерење надлежног суда или органа управе код којег је регистрован понуђач, којим се потврђује да није под стечајем, нити је предмет стечајног поступка, да није предмет поступка ликвидације, односно да није у поступку обустављања пословне дјелатности;   
ц) Увјерење издато од надлежних институција којим се потврђује да је понуђач измирио доспјеле обавезе, а које се односе на доприносе за пензијско-инвалидско и здравствено осигурање;   
д) Увјерење издато од надлежних институција којим се потврђује да је понуђач измирио доспјеле обавезе у вези са плаћањем директних и индиректних пореза.

Као доказ о испуњавању услова из тачке ц) и д) уговорни орган прихвата и споразум понуђача са надлежним пореским институцијама о репрограмираном, односно одложеном плаћању обавеза, уз достављање потврде од пореских органа да понуђач у предвиђеној динамици измирује своје репрограмиране обавезе.

11.1.4. Документи или увјерења наведена у тачки 11.1.3 не смију бити старији од 3 (три) мјесеца рачунајући од тренутка достављања понуде, а доставља их изабрани понуђач у року не дужем од 5 дана од дана пријема одлуке о избору најповољнијег понуђача.

11.1.5. Изабрани понуђач мора испуњавати све услове у моменту предаје понуде, у противном ће се сматрати да је дао лажну изјаву из члана 45. Закона.

11.1.6. Докази морају бити физички достављени на протокол уговорног органа најкасније пети дан по пријему одлуке о избору, у радном времену уговорног органа (до 15,00 сати), те за уговорни орган није релевантно на који су начин послати. Докази који се захтијевају морају бити оригинали или копије овјерене од надлежног органа. За понуђаче који имају сједиште изван БиХ не захтијева се посебна надовјера докумената.

11.1.7. У случају сумње о постојању околности које су дефинисане тачком 11.1.1. тендерске документације, уговорни орган ће се обратити надлежним органима с циљем провјере достављене документације и дате Изјаве из тачке 11.1.2. тендерске документације.

**НАПОМЕНА**: Понуђач може уз Изјаву, тј. уз своју понуду, одмах доставити и тражене доказе који су наведени у изјави. Овим се понуђач ослобађа обавезе накнадног достављања доказа ако буде изабран. Достављени докази морају бити оригинали или копије овјерене од надлежног органа и не могу бити старији од три мјесеца, рачунајући од дана предаје понуде.

11.1.8. У случају да понуду доставља физичко лице (предузетник) у смислу одредбе члана 2. став (1) тачка ц) Закона, у сврху доказа у смислу испуњавања услова личне способности дужан је доставити сљедеће доказе:

а) потврду надлежног општинског органа да је регистрован и да обавља дјелатност за коју је регистрован;

б) потврду надлежне Пореске управе да измирује доприносе за пензијско инвалидско осигурање и здравствено осигурање за себе и запослене (уколико има запослених у радном односу);

ц) потврду надлежне Пореске управе да измирује све пореске обавезе као физичко лице регистровано за самосталну дјелатност.

д) увјерење од надлежног органа управе да није у поступку обустављања пословне дјелатности;

е) извод/увјерење надлежног суда којим доказује да у кривичном поступку није изречена правноснажна пресуда којом је осуђен за кривично дјело учешћа у криминалној организацији, за корупцију, превару или прање новца, у складу са важећим прописима у Босни и Херцеговини или земљи у којој је регистрован, која гласи на име власника – предузетника.

Поред доказа о личној способности, дужан је доставити све доказе у погледу економске, техничке и професионалне способности, који се захтијевају овом тендерском документацијом.

**11. 2. Способност обављања професионалне дјелатности**

11.2.1. Што се тиче способности за обављање професионалне дјелатности услов је:

- Понуђач мора бити регистрован за обављање дјелатности која је предмет јавне набавке.

11.2.2. У сврху доказивања професионалне способности понуђачи треба да уз понуду доставе доказ о регистрацији у одговарајућем професионалном или другом регистру у земљи у којој су регистровани или да обезбиједе посебну изјаву или потврду надлежног органа којом се доказује њихово право да обављају професионалну дјелатност, која је у вези са предметом набавке.

Као доказ доставити:

- Актуелни извод из судског регистра или еквивалентни документ издат од надлежног органа (рјешење о дозволи дјелатности општинског органа).

11.2.3. На основу достављених доказа (докумената) понуђач недвосмислено доказује да је у вријеме предаје понуде регистрован за предметну дјелатност.

**11. 3. Економска и финансијска способност**

11.3. Остварен позитиван финансијски резултат пословања за 2022. и 2023. годину.

11.3.1. У сврху доказивања економске и финансијске способности понуђачи требају уз понуду доставити биланс успјеха за двије посљедње финансијске године (2022 и 2023) или од датума регистрације, односно почетка пословања у предметном сегменту, ако је понуђач односно кандидат регистрован, односно почео са радом прије мање од године. Докази који се достављају могу бити обичне копије.

**11. 4. Техничка и професионална способност**

11.4.1. У погледу техничке и професионалне способности из члана 48. и 49. Закона, понуђач треба испунити сљедеће минималне услове:

а) Да је у последње три године или од датума регистрације, односно почетка пословања, ако је понуђач регистрован, односно почео са радом прије мање од три године, успјешно извршио најмање један уговор исти или сличан као што је предмет набавке, у вриједности од најмање 17.000,00 КМ, без урачунатог ПДВ-а.

11.4.2. У сврху доказивања техничке и професионалне способности, понуђач је дужан доставити сљедеће валидне документе:

а) Списак извршених уговора из области предмета набавке, у последње три године или од датума регистрације, односно почетка пословања, ако је понуђач регистрован, односно почео са радом прије мање од три године, са потврдом о уредном извршењу најмање једног уговора истог или сличног као што је предмет набавке у вриједности од најмање 17.000,00 КМ без урачунатог ПДВ-а,

11.4.3. У случају сумње у достављене референце, уговорни орган има право да затражи појашњење референци, у складу са чланом 48. став (5) закона, те да на сваки доступан начин провјери њихову вјеродостојност.

11.4.4. Ако је попратна документација на страном језику понуђач је у обавези доставити превод овлаштеног тумача за језик са којег је превод извршен.

**11. 5. Група понуђача**

11.5.1. У случају да понуду доставља група понуђача, уговорни орган ће оцјену испуњености квалификационих услова од стране групе понуђача извршити на сљедећи начин:

- Услове који су наведени под тачком 11.1. и 11.2. тендерске документације мора испуњавати сваки члан групе понуђача појединачно, те сваки од чланова групе понуђача мора доставити документацију којом доказује испуњавање постављених услова, на начин на који су предвиђени да се достављају докази по овој тачки;   
- Сви чланови групе појединачно морају бити регистровани за предметну дјелатност;   
- Група понуђача као цјелина мора испунити услове који су наведени у тачки 11.3. и 11.4. тендерске документације, односно група понуђача може кумулативно испуњавати постављене услове и доставити документацију којом доказују испуњење постављених услова.   
11.5.2. Група понуђача која жели учествовати у овом поступку јавне набавке дужна је доставити оргинал или овјерену копију правног акта о удруживању у групу понуђача ради учешћа у поступку јавне набавке. Наведени правни акт мора садржавати: ко су чланови групе понуђача са тачним идентификационим елементима; ко има право иступа, представљања и овлаштење за потписивање уговора у име групе понуђача, као и утврђену солидарну одговорност између чланова групе понуђача за обавезе које преузима група понуђача. Уколико понуђач не достави дефинисани правни акт са дефинисаном садржином, уговор ће се додијелити сљедећем понуђачу са ранг листе.   
11.5.3. Уколико се понуђач одлучио да учествује на тендеру као члан групе понуђача, не може учествовати и самостално са својом понудом у истом тендеру, нити као члан друге групе понуђача. Поступање супротно захтјеву уговорног органа ће имати за посљедицу одбијање свих понуда у којима је тај понуђач учествовао.   
11.5.4. У случају да је предвиђено подуговарање, подаци о подизвођачима се морају дати за сваког члана групе.   
11.5.5. Група понуђача не мора основати ново правно лице да би учествовала у овом поступку јавне набавке.

**12. Захтјеви у вези са достављањем понуде**

**12. 1. Припрема понуде**

12.1.1. Понуђачи су обавезни да припреме понуде у складу са условима који су утврђени у овој тендерској документацији. Понуде које нису у складу са овом тендерском документацијом ће бити одбачене као неприхватљиве, све у складу са чланом 68. Закона.

12.1.2. Понуђачи сносе све трошкове настале на име припреме и достављања њихових понуда. Уговорни орган не сноси никакве трошкове понуђача у поступку јавне набавке.

12.1.3. Понуда и сви документи и коресподенција у вези са понудом између понуђача и уговорног органа морају бити написани на једном од службених језика у Босни и Херцеговини.

12.1.4. Штампана литература, брошуре, каталози, упутства или слично које доставља понуђач морају бити преведени на један од службених језика у Босни и Херцеговини.

12.1.5. Понуда се израђује на начин да чини цјелину и мора бити написана неизбрисивом тинтом. Исправке у понуди морају бити израђене на начин да су видљиве и потврђене потписом понуђача, уз навођење датума исправке. Сви листови понуде морају бити чврсто увезани на начин да се онемогући накнадно вађење или уметање листова, осим гарантних докумената. Под чврстим увезом се сматра књижни увез или сваки други увез осигуран јемствеником. Дијелови понуде као што су узорци, каталози, медији за похрањивање података и сл. који не могу бити увезани, понуђач обиљежава називом и наводи у садржају понуде као дио понуде. Све стране понуде морају бити нумерисане на начин да је видљив редни број странице или листа, у складу са чланом 8. став (6) и (7) Упутства за припрему модела тендерске документације и понуде. Ако понуда садржи штампану литературу, брошуре, каталоге и сл. који имају изворно нумерисане бројеве, онда се ти дијелови понуде не морају додатно нумерисати.

12.1.6. Ако због обима или других објективних околности понуда не може бити израђена на начин да чини цјелину, онда се израђује у два или више дијелова. У том случају сваки дио се чврсто увезује на начин да се онемогући накнадно вађење или уметање листова, а понуђач мора у садржају понуде навести од колико се дијелова понуда састоји. Када понуда садржи више дијелова, странице или листови се означавају на начин да сваки сљедећи дио започиње редним бројем којим се наставља редни број странице или листа којим завршава претходни дио.

**12. 2. Садржај понуде**

12.2.1. При припреми понуде понуђач се мора придржавати захтјева и услова из тендерске документације.

Понуда треба садржавати сљедеће елементе (члан 58. Закона) и документацију:

- Попуњен образац за понуду са изјавом о прихватању услова тендера, анекс 2 тендерске документације,

- Попуњен образац за цијену понуде, анекс 3 тендерске документације,

- Изјава понуђача о личној способности, анекс 4 тендерске документације,

- Изјава понуђача о економској и финансијској способности, анекс 5 тендерске документације,

- Изјава понуђача о техничкој и професионалној способности, анекс 6 тендерске документације,

- Изјава понуђача за чл. 52. Закона, анекс 7 тендерске документације,

- Изјава о подуговарању, анекс 8 тендерске документације,

- Образац за повјерљиве информације, анекс 9 тендерске документације,   
- Нацрт уговора, анекс 10 тендерске документације,

- Уговор о заједничком наступању (уколико понуду подноси група понуђача),

- Попис документације која је приложена уз понуду.

12.2.2. **Сваки понуђач може доставити само једну понуду**. Није дозвољено да понуђачи доставе више модалитета понуде.

12.2.3. Алтернативна понуда није дозвољена.

12.2.4.Гаранција за озбиљност понуде се не захтијева.

**12. 3. Начин достављања понуде**

12.3.1. Понуда се, заједно са припадајућом документацијом, припрема на једном од службених језика у Босни и Херцеговини, на латиничном или ћириличном писму. При припреми понуде понуђач се мора придржавати захтјева и услова из тендерске документације. Понуђач не смије мијењати или надопуњавати садржај текста тендерске документације.

12.3.2. Коверта или пакет са понудом се доставља на адресу уговорног органа из тачке 1. тендерске документације. Понуда, без обзира на начин достављања, мора бити запримљена у уговорном органу, на адресу наведену у тендерској документацији, до датума и времена наведеног у обавјештењу о набавци и тендерској документацији.

12.3.3. Све понуде запримљене након тог времена су неблаговремене и као такве, неотворене ће бити враћене понуђачу.

12.3.4. Понуде се предају у писарници, односно на протокол уговорног органа или путем поште, на адресу уговорног органа, у затвореној омотници на којој, на предњој страни омотнице, мора бити наведено:   
**ЈУ „Туристичка организација Града Источно Сарајево“, Стјепана Лучића бб. 71 420 Пале**

**„Понуда за набавку и испоруку новогодишње декорације, број: 1889/24 – НЕ ОТВАРАТИ“**

12.3.5. На омотници (предњој или задњој страни) понуђач је дужан да наведе сљедеће: Назив и адреса понуђача/групе понуђача.

12.3.6. Понуђачи могу измијенити или допунити своје понуде само прије истека рока за достављање понуда.

12.3.7. Измјена и допуна понуде се доставља на исти начин као и основна понуда, са обавезном назнаком да се ради о измјени или допуни понуде.

12.3.8. Понуђач може у истом року одустати од своје понуде, достављањем уговорном органу писане изјаве. Писана изјава се доставља на исти начин као и понуда, са назнаком да се ради о одустајању од понуде. У том случају понуда ће бити враћена понуђачу неотворена.

**12. 4. Цијена понуде**

12.4.1. Понуђач треба попунити образац за понуду и образац за цијену понуде који се налазе у прилогу ове тендерске документације, у складу са свим подацима који су дефинисани Анексима 2 и 3.

12.4.2. Укупна цијена мора исто бити изражена у обрасцу за понуду (Анекс 2) и обрасцу за цијену понуде (Анекс 3). У случају да се не слажу цијене из ова два обрасца предност се даје цијени без ПДВ-а из обрасца за цијену понуде.

12.4.3. Све цијене требају бити наведене у конвертибилним маркама (КМ).

12.4.4. Понуђена цијена треба укључивати све трошкове, укључујући царинске обавезе, све припадајуће порезе, превоз, шпедитерске услуге, осигурање, цијену свих попратних давања, такси и слично и све остале услуге у уговорном периоду наведене у техничкој спецификацији.

12.4.5. Цијена понуде се пише бројевима и словима, како је то предвиђено у обрасцу за понуду. У случају неслагања износа уписаних бројчано и словима, предност се даје износу уписаним словима.

12.4.6. Понуђач може дати попуст на понуду, под условом да исти искаже посебно, како је то дефинисано обрасцем за понуду (Анекс 2) и обрасцем за цијену понуде (Анекс 3). Ако понуђач не искаже попуст на прописан начин, сматраће се да није ни понудио попуст.   
12.4.7. Цијена наведена у понуди неће се мијењати у току извршењу уговора. Уговорни орган ће као неприхватљиву одбити понуду која садржи одредбу о промјењивости цијена, а која није у складу са овим ставом. Изузетно, уговор о јавној набавци може се измијенити у складу са чланом 75. став 5 - 13 Закона о Закона о јавним набавкама („Службени гласник БиХ“ број: 39/14, 59/22 и 50/24).

**12. 5. Информације о тендерској документацији**

12.5.1. За преузимање тендерске документације не плаћа се накнада. Трошак припреме понуде и подношења понуде у цјелини сноси понуђач.

12.5.2. Уговорни орган објављује тендерску документацију, истовремено са објавом обавјештења о набавци, у систему „Е-набавке”, тј. на web порталу: [www.ejn.gov.ba](http://www.ejn.gov.ba), у складу са чланом 55. Закона и чланом 9. Упутства о условима иначину објављивања обавјештења и достављања извјештаја у поступцима јавних набавки у информационом систему „Е-набавке” („Службени гласник БиХ”, број 90/14 и 53/15). Преузимање и појашњење тендерске документације понуђачи морају извршити у складу са чланом 10. Упутства о допунама упутства о условима и начину објављивања обавјештења и достављању извјештаја у поступцима јавних набавки у информационом систему „Е-набавке“ („Службени гласник БиХ”, број 90/14 и 53/15).

12.5.3.Понуђачи могу тражити појашњење тендерске документације од уговорног органа најкасније 10 (десет) дана прије истека рока за подношење захтјева за учешће и понуда у складу са чланом 56. став (1) Закона.

12.5.4. Захтјев за појашњење тендерске документације и одговор са појашњењем биће доступни свим кандидатима/понуђачима који су преузели тендерску документацију у систему Е-набавке.

12.5.5. Уговорни орган може у свако доба извршити измјене или допуне тендерске документације под условом да се оне учине доступним свим понуђачима исти дан, а најкасније 5 (пет) дана прије датума који је одређен као рок за подношење понуда. Извршена измјена или допуна ће бити саставни дио тендерске документације.

12.5.6. Ако одговор уговорног органа доведе до измјене тендерске документације, и те измјене захтијевају да се изврше знатне измјене и/или да се прилагоде њихове понуде, уговорни орган ће продужити рок за достављање понуда и то најмање за 7 (седам) дана. На исти период ће се продужити рок за достављање понуда ако се након измјене тендерске документације покаже да се понуде могу припремити само након посјете мјесту вршења услуга, или након прегледа докумената на основу којих је припремљена тендерска документација, како би се омогућило да се сви понуђачи упознају са свим информацијама које су неопходне за припрему понуда.

12.5.7. Измјене и допуне тендерске документације се врше на начин да уговорни орган објављује нови документ у систему Е-набавке.

**12. 6. Повјерљивост и увид у понуде**

12.6.1. Повјерљиве информације које су садржане у било којој понуди, које се односе на комерцијалне, финансијске или техничке информације или пословне тајне или *кноw хоw* учесника тендера, не смију се ни под којим условима откривати било ком лицу које није званично укључено у поступак набавке, односно у поступак оцјене понуда.

12.6.2. Након јавног отварања понуда ниједна информација везана за испитивање, појашњење или оцјену понуда не смије се откривати ниједном учеснику поступка или трећој особи прије него што се одлука о резултату поступка не саопшти учесницима поступка.

12.6.3. Уговорни орган захтијева од понуђача да у понуди наведу које информације се морају сматрати повјерљивим, по којој основи се сматрају повјерљивим и колико дуго ће бити повјерљиве.

12.6.4. Повјерљивим подацима не могу се сматрати (прецизирано чланом 11. Закона): укупне и појединачне цијене исказане у понуди; предмет набавке; потврде, увјерења и остали документи од којих зависи квалификација везана за личну ситуацију понуђача (члан 45 – 51. Закона);

12.6.5. Ако понуђач означи повјерљивим горе наведене податке, који се у складу са овом тачком тендерске документације не могу прогласити повјерљивим, уговорни орган их неће сматрати повјерљивим, а понуда понуђача неће бити одбијена.

12.6.6. Понуђачи ни на који начин не смију неовлаштено присвајати, користити за своје потребе или прослиједити трећим лицима податке, рјешења или документацију (информације, планове, цртеже, нацрте, моделе, узорке, компјутерске програме и др.) који су им стављени на располагање или до којих су дошли на било који начин у поступку јавне набавке.

12.6.7. Понуђачи могу направити списак (попуњен по шеми која се налази у анексу 9 ове ТД) информација које би се требале сматрати повјерљивим. Уколико понуђач не достави образац или достави непопуњен образац повјерљивих информација, значи да исте нема, а његова понуда по том основу неће бити проглашена неприхватљивом.

12.6.8. Након пријема одлуке о избору најповољнијег понуђача или одлуке о поништењу поступка јавне набавке, а најкасније до истека рока за жалбу, уговорни орган ће по пријему захтјева понуђача, а најкасније у року од два дана од дана пријема захтјева, у складу са чланом 11. став (5) Закона, омогућити увид у сваку понуду, укључујући документе поднесене у складу са чланом 45. став (2) као и појашњења оригиналних докумената у складу са чланом 68. став (3) ЗЈН, осим информација које је понуђач означио као повјерљиве и које се могу сматрати повјерљивим у складу са законом.

**12. 7. Мјесто, датум и вријеме пријема и отварања понуда**

12.7.1. Понуде се требају доставити на сљедећу адресу: **ЈУ** **„Туристичка организација Градa Источно Сарајево“, Стјепана Лучића бб, 71 420 Пале.**

12.7.2. **Рок за достављање понуда је 15.01.2024. године до 10,30 часова**. Понуде које су достављене по истеку овог рока ће бити враћене понуђачу неотворене.

**НАПОМЕНА:** Понуда понуђача мора бити достављена до датума и сата назначеног у обавјештењу о набавци односно тендерској документацији и за уговорни орган није релевантно када је она послата нити на који начин.

12.7.3 Када понуђач непосредно доставља понуду, измјену понуде, допуну понуде или захтјев за одустајање од понуде, уговорни орган је обавезан о томе издати писану потврду понуђачу. Поступање са запримљеним понудама се врши на начин прописан чланом 15. Упутства за припрему модела тендерске документације и понуда.

12.7.4. **Јавно отварање понуда ће се одржати дана 15.01.2024. године у 12,30 часова**. Понуђачи или њихови овлаштени представници, као и сва друга заинтересована лица могу присуствовати отварању понуда. Информације које се искажу у току јавног отварања понуда ће се доставити свим понуђачима који су у року доставили понуде путем записника са отварања понуда, одмах, а најкасније у року од 3 дана.

12.7.5. На јавном отварању понуда присутним понуђачима ће се саопштити сљедеће информације: назив понуђача,укупна цијена наведена у понуди, попуст наведен у понуди, ако је посебно исказан.

12.7.6. Представник понуђача који жели званично учествовати на отварању понуда треба прије отварања понуда Комисији доставити пуномоћ за учешће на јавном отварању у име привредног субјекта - понуђача уколико није одговорно лице понуђача. Уколико нема званичне пуномоћи понуђач може као и остала заинтересована лица присуствовати јавном отварању, али без права потписа записника или предузимања било којих правних радњи у име понуђача.

**12. 8. Период важења понуде**

12.8.1. Понуде морају важити 90 дана, рачунајући од истека рока за подношење понуда.

12.8.1. Све док не истекне период важења понуда, уговорни орган има право да тражи од понуђача у писаној форми да продуже период важења њихових понуда до одређеног датума. Понуђачи могу одбити такав захтјев, а да тиме не изгубе право на гаранцију за озбиљност понуде, уколико је иста тражена.

12.8.2. Понуђач који пристане да продужи период важења своје понуде и о томе у писаној форми обавијести уговорни орган, продужит ће период важења понуде и доставити продужену гаранцију за понуду. Понуда се не смије мијењати.

12.8.3. Ако понуђач не одговори на захтјев уговорног органа у вези са продужењем периода важења понуде или не достави продужену гаранцију за озбиљност понуде, сматрати ће се да је понуђач одбио захтјев уговорног органа, те се његова понуда неће разматрати у даљем току поступка, а гаранција се не активира.

12.8.4. Период важења не може бити краћи од рока наведеног у тендерској документацији.

**13. Оцјена понуда и окончање поступка** **13.1. Критериј за додјелу уговора и цијена**

13.1.1. Критериј за додјелу уговора је: **најнижа цијена.**13.1.2. Уговор се додјељује понуђачу који је понудио најнижу укупну цијену након проведене е-аукције.

**13. 5. Преференцијални третман домаћег**

13.5.1. **НЕ ПРИМЈЕЊУЈЕ СЕ.** У складу са Информацијом о престанку примјене преференцијалног третмана домаћег Агенције за јавне набавке од 03.06.2021. године, Одлука о обавезној примјени преференцијалног третмана домаћег („Службени гласник БиХ“ број: 34/20) је престала да важи 01.06.2021. године.

**13. 6. Појашњење понуде**

13.6.1 Са понуђачима се неће обављати никакви преговори у вези са понудама. Међутим, уговорни орган може од понуђача тражити писменим путем, да у року од три дана појасне документе које су доставили у складу са чланом 45. до 51. Закона или да доставе оригиналне документе ради поређења са копијама, које су достављене уз понуду, а с циљем отклањања формалног недостатка документа.

13.6.2. У случају да понуђач не достави тражено појашњење исто представља разлог за одбацивање понуде што је прописано чланом 68. став (3) и став (4) тачка ф) Закона.

**13. 7. Неприродно ниске понуде**

13.7.1. Ако уговорни оцијени да су достављене понуде неприродно ниске у односу на предмет набавке, уговорни орган ће поступити у складу са чланом 66. Закона те писмено захтијевати од понуђача да образложи понуђену цијену. Ако понуђач не понуди основано образложење, које може између осталог садржавати и поређење са цијенама на тржишту, уговорни орган ће одбити такву понуду.

13.7.2. Понуђач је дужан на захтјев уговорног органа да писмено достави детаљне информације о релевантним саставним елементима понуде, укључујући елементе цијене, односно разлоге за понуђену цијену. Уговорни орган ће узети у разматрање објашњења која се на примјерен начин односе на изузетно повољне услове доступне понуђачу, поштовања одредби које се односе на заштиту на раду и радне услове, могућност да понуђач прима државну помоћ, с тим да понуђач мора доказати да је државна помоћ додијељена у складу са важећим прописима и слично.

13.7.3. Уговорни орган ће обавезно затражити образложење неприродно ниске понуде, у сљедећим случајевима:

- ако је цијена понуде за више од 50% нижа од просјечне цијене преосталих прихватљивих понуда, ако су примљене најмање три прихватљиве понуде, или   
- ако је цијена понуде за више од 20% нижа од цијене другорангиране прихватљиве понуде.   
13.7.4. Ово правило не спречава уговорни орган да затражи образложење неприродно ниске понуде и из других разлога прописаних чланом 66. Закона, укључујући и цијене на тржишту.

**13. 8. Исправка рачунских грешака**

13.8.1. Уговорни орган ће исправити било коју грешку у понуди која је чисто аритметичке природе, уколико се иста открије у току оцјене понуда. Уговорни орган ће неодложно понуђачу упутити обавјештење о свакој исправци и може наставити са поступком, са исправљеном грешком, под условом да је понуђач писменим путем прихватио исправку у року који је одредио уговорни орган. Ако понуђач не прихвати предложену исправку, понуда се одбацује.

13.8.2. Уговорни орган ће исправити грешке у рачунању цијене у сљедећим случајевима:

а) када постоји разлика између износа израженог у бројевима и ријечима - у том случају предност има износ изражен ријечима, осим уколико се на тај износ не односи аритметичка грешка;

б) ако постоји разлика између јединичне цијене и укупног износа који се добије множењем јединичне цијене и количине, јединична цијена која је наведена ће имати предност и потребно је исправити коначан износ;

ц) ако постоји грешка у укупном износу у вези са сабирањем или одузимањем подизноса, подизнос ће имати предност, када се исправља укупан износ.

13.8.3. Износи који се исправе на тај начин ће бити обавезујући за понуђача. Ако их понуђач као такве не прихвата, његова понуда се одбија у складу са одредбама члана 68. (3). Јединична цијена ставке се не сматра рачунском грешком, односно не може се исправљати.

13.8.4. Попуст изражен у процентима се сматра јединичном цијеном.

**13. 9. Е –аукција**

13.9.1. У овом поступку је предвиђена е-аукција у складу са Правилником о условима и начину кориштења е-аукције („Службени гласник БиХ“', број: 66/16).

13.9.2. У случају пријема једне прихватљиве понуде е-аукција се не може заказати, него се поступак окончава у складу са чланом 69. Закона о јавним набавкама („Службени гласник БиХ“, број: 39/14 и 59/22).

**13. 10. Доношење одлуке о исходу поступка јавне набавке**

13.10.1. Уговорни орган ће донијети одлуку о избору најповољнијег понуђача или одлуку о поништењу у поступку јавне набавке у року важења понуде, а најкасније у року од 7 (седам) дана од дана истека важења понуде, односно у продуженом периоду рока важења понуде, уколико се он продужи на захтјев уговорног органа.

13.10.2. Одлука о резултатима поступка јавне набавке ће бити објављена на интернет страници ЈУ „Туристичке организације Града Источно Сарајево“, истовремено са њеним упућивањем понуђачима.

13.10.3.Уговорни орган је дужан да одлуку о избору најповољнијег понуђача достави свим понуђачима у поступку набавке најкасније у року од 7 (седам) дана, од дана доношења одлуке о избору или одлуке о поништењу поступка набавке електронским путем, факсом, поштом или непосредно.

13.10.4. Уговорни орган ће доставити понуђачима одлуку о избору најповољније понуде, записник комисије за јавне набавке о оцјени понуда у ком је садржан извјештај о току и завршетку е-аукције или одлуку о поништењу поступка.

**14. Заштита права понуђача**

14.1. Сваки понуђач који има оправдан интерес за уговор о јавној набавци и сматра да је уговорни орган у току поступка јавне набавке извршио повреде Закона и/или подзаконских аката, има право да уложи жалбу на поступак у року који је одређен у члану 101. Закона.

14.2. Жалба се изјављује путем уговорног органа у најмање три примјерка, у писаној форми директно или препорученом поштанском пошиљком, у роковима прописаним чланом 101. Закона.

**15. Закључење уговора и подуговарање**

15.1 Уговорни орган ће доставити на потпис изабраном понуђачу приједлог уговора у року до 10 дана, рачунајући од дана када су сви понуђачи обавијештени о избору најповољније понуде, у складу са чланом 98. став (4) Закона.

15.2. Нацрт уговора је дат као прилог ове тендерске документације. (Анекс 11). Понуђач је дужан доставити потписан нацрт уговора са потписом и печатом на уговору уз понуду.

15.3. Уговор ће се закључити у складу са условима из тендерске документације, прихваћене понуде и Закона о облигационим односима.

15.4. Уговорни орган ће доставити приједлог уговора понуђачу чија је понуда на ранг листи одмах иза понуде изабраног понуђача, ако изабрани понуђач:

- пропусти да достави оригинале или овјерене фотокопије докумената из члана 45. закона, не старије од три мјесеца од дана достављања понуде, у року који одреди уговорни орган, или

- пропусти да достави документацију која је била услов за потписивање уговора, а коју је био дужан да достави у складу са прописима у БиХ и овом тендерском документацијом, или

- у писаној форми одбије додјелу уговора или

- одбије да закључи уговор у складу са условима из тендерске документације и понуде коју је доставио.

15.5. Уговором ће обавезно бити дефинисано да понуђач којем је додијељен уговор нема право да запошљава, у сврху извршења уговора о јавној набавци, физичка и правна лица која су учествовала у припреми тендерске документације или су била у својству члана или стручног лица које је ангажовала комисија за набавке, и то најмање шест мјесеци по закључењу уговора, односно од почетка реализације уговора.

**15.1. Подуговарање**

15.1.1. Понуђачима је дозвољено подуговарање. У случају да понуђач у својој понуди назначи да ће дио уговора дати подуговарачу, мора се изјаснити који дио (описно или процентуално) ће дати подуговарачу. Понуђач у својој понуди не мора идентификовати подуговарача. Понуђачи требају у обрасцу за достављање понуде навести да ли намјеравају закључити подуговор са трећом страном и уколико намјеравају у ком проценту.

15.1.2. Понуђач са најуспјешнијом понудом не смије, без претходне сагласности уговорног органа, са трећом страном закључити подуговор ни о једном битном дијелу уговора. Уговорни орган ће бити благовремено обавијештен, прије закључења подуговора, о елементима уговора за које се закључује подуговор и о идентитету подуговарача.

15.1.3. Уговорни орган ће обавијестити понуђача о својој одлуци у року од 15 (петнаест) дана од пријема обавјештења о подуговарању и навести објективне разлоге уколико одбија одобрити такву одлуку.

Уговорни орган може провјерити квалификације подуговарача у складу са чланом 44. Закона.

15.1.4. Понуђач којем је додијељен уговор дужан је да прије реализације подуговора достави уговорном органу подуговор који обавезно садржи сљедеће елементе прописане чланом 73. став (4) Закона, и то: дио уговора који ће извршити подуговарач, предмет, количину, вриједност, мјесто и рок испоруке, податке о подуговарачу, и то: назив подуговарача, сједиште, ЈИБ/ИДБ, број трансакционог рачуна и назив банке код које се води. Горе наведени подаци из подуговора су основ за директно плаћање подуговарачу.

15.1.5. Добављач којем је додијељен уговор сноси пуну одговорност за реализацију уговора.

**16. Гаранција за аванс**

16.1. Не захтијева се.

**17. Гаранција за добро извршење уговора**

17.1. Не захтијева се.

**АНЕКСИ:**

* Обавјештење о набавци (у прилогу ТД) – Анекс 1,
* Образац за понуду, изјава о прихватању услова тендерске документације и списак документације – Анекс 2,
* Образац за цијену понуде – Анекс 3,
* Изјава понуђача о личној способности – Анекс 4,
* Изјава понуђача о економској и финансијској способности – Анекс 5,
* Изјава понуђача о техничкој и професионалној способности – Анекс 6,
* Изјава понуђача за чл. 52. Закона – Анекс 7,
* Изјава о подуговарању – Анекс 8,
* Образац за повјерљиве информације – Анекс 9,
* Нацрт уговора – Анекс 10.

**АНЕКС 1** - **ОБАВЈЕШТЕЊЕ О НАБАВЦИ**  **ДИРЕКТОР**

Налази се у прилогу тендерске документације

Игор Иконић